CELEX: 52010PC0544
Language: ro
Date: 2010-10-06
Title: Propunere de REGULAMENT (UE) nr. …/….  AL PARLAMENTULUI EUROPEAN ȘI AL CONSILIULUI de abrogare a Regulamentului (CE) nr. 1541/98 al Consiliului privind dovezile de origine pentru anumite produse textile încadrate la secțiunea XI din Nomenclatura Combinată, puse în liberă circulație în cadrul Comunității, precum și condițiile de acceptare a acestor dovezi, și de modificare a Regulamentului (CEE) nr. 3030/93 al Consiliului privind regimul comun aplicabil importurilor unor produse textile originare din țări terțe

|

52010PC0544

Propunere de REGULAMENT (UE) nr. …/….  AL PARLAMENTULUI EUROPEAN ȘI AL CONSILIULUI de abrogare a Regulamentului (CE) nr. 1541/98 al Consiliului privind dovezile de origine pentru anumite produse textile încadrate la secțiunea XI din Nomenclatura Combinată, puse în liberă circulație în cadrul Comunității, precum și condițiile de acceptare a acestor dovezi, și de modificare a Regulamentului (CEE) nr. 3030/93 al Consiliului privind regimul comun aplicabil importurilor unor produse textile originare din țări terțe  /* COM/2010/0544 final - COD 2010/0272 */  

	[pic] | COMISIA EUROPEANĂ |Bruxelles, 6.10.2010COM(2010) 544 final2010/0272 (COD)Propunere deREGULAMENT (UE) nr. …/…. AL PARLAMENTULUI EUROPEAN ȘI AL CONSILIULUIde abrogare a Regulamentului (CE) nr. 1541/98 al Consiliului privind dovezile de origine pentru anumite produse textile încadrate la secțiunea XI din Nomenclatura Combinată, puse în liberă circulație în cadrul Comunității, precum și condițiile de acceptare a acestor dovezi, și de modificare a Regulamentului (CEE) nr. 3030/93 al Consiliului privind regimul comun aplicabil importurilor unor produse textile originare din țări terțeEXPUNERE DE MOTIVE1. Contextul propuneriiObiectivul propuneriiPropunerea de abrogare a Regulamentului (CE) nr. 1541/98 al Consiliului din 13 iulie 1998 privind dovezile de origine pentru anumite produse textile încadrate la secțiunea XI din Nomenclatura Combinată, puse în liberă circulație în cadrul Comunității, precum și condițiile de acceptare a acestor dovezi, are scopul de a simplifica formalitățile pe care trebuie să le îndeplinească importatorii și de a spori gradul de uniformizare a normelor privind importul. Pentru coerență, se propune de asemenea modificarea Regulamentului (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe.Contextul generalCerințele privind prezentarea unei dovezi de origine pentru produsele textile au fost introduse pentru a asigura aplicarea corectă a măsurilor privind produsele asupra cărora există restricții cantitative și pentru a evita perturbarea pieței din cauza importurilor din Republica Populară Chineză.Regulamentul (CE) nr. 1541/98 stabilește condițiile de acceptare a dovezilor de origine pentru anumite produse textile care provin din țări terțe și care se încadrează la secțiunea XI din Nomenclatura Combinată, menționate în lista din anexa I la regulamentul (CEE) nr. 3030/93.În ultimii ani, au scăzut treptat atât numărul cât și impactul măsurilor privind importul aplicate de Uniunea Europeană produselor textile. Restricțiile cantitative asupra importurilor de produse care provin din țări membre ale OMC au fost eliminate odată cu expirarea, în 2005, a Acordului OMC privind textilele și articolele de îmbrăcăminte. Clauzele speciale de salvgardare pentru importurile de produse textile și articole de îmbrăcăminte din Republica Populară Chineză, cuprinse în Acordul privind produsele textile și articolele de îmbrăcăminte (ATC), au expirat la 31 decembrie 2008. A expirat, de asemenea, regimul privind sistemul de dublă supraveghere a categoriilor de importuri originare din RP Chineză.Gestionarea importurilor de produse textile din țări terțe care nu sunt membre ale OMC, supuse restricțiilor cantitative rămase în vigoare, se bazează pe autorizațiile de import, și nu pe dovezile de origine.Prezentarea unei dovezi de origine nu are nicio valoare în cazurile în care se aplică un sistem de supraveghere pentru categoriile de produse care nu sunt supuse restricțiilor cantitative. Având în vedere că produsele pot fi importate fără restricții, este inutilă solicitarea unor garanții privind originea acestora.În consecință, având în vedere că măsurile de politică comercială ale Uniunii în sectorul produselor textile sunt limitate și pot fi aplicate fără dovezi de origine, se propune abrogarea Regulamentului (CE) nr. 1541/98 al Consiliului și, în paralel, modificarea dispozițiilor conexe din Regulamentul (CEE) nr. 3030/93 al Consiliului.Dispoziții în vigoare în domeniul propuneriiRegulamentul (CE) nr. 1541/98 al Consiliului din 13 iulie 1998 privind dovezile de origine pentru anumite produse textile încadrate la secțiunea XI din Nomenclatura Combinată, puse în liberă circulație în cadrul Comunității, precum și condițiile de acceptare a acestor dovezi.Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe.Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar prevede, la articolul 26, că autoritățile vamale pot solicita orice dovadă suplimentară privind originea.Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar, care prevede, pentru produsele importate, indicarea țării de origine în caseta 34 din documentul administrativ unic, completat în conformitate cu notele explicative din anexa 37 privind utilizarea documentului administrativ unic. Indicația privind țara de origine se supune procedurilor uzuale de verificare, inclusiv posibilității ca autoritățile vamale să solicite dovezi suplimentare în anumite cazuri, dacă este necesar.Coerența cu celelalte politici și obiective ale Uniunii EuropenePropunerea este în concordanță cu politica actuală de simplificare, întrucât are ca obiectiv suprimarea din legislația Uniunii a unui instrument juridic care nu este necesar.2. Consultarea părților interesate și evaluarea impactuluiConsultarea părților interesateNu se aplică.Evaluarea impactuluiÎntrucât propunerea privește abrogarea unui regulament existent, cele două opțiuni posibile sunt: 1) lipsa unei acțiuni legislative; 2) acțiune legislativă.În cazul primei opțiuni, Regulamentul nr. 1541/98 ar rămâne în vigoare în pofida expirării acordurilor bilaterale și a restricțiilor cantitative privind produsele textile. Prin urmare, ar rămâne în vigoare obligativitatea dovezii de origine a produselor textile pentru punerea acestora în liberă circulație, deși nu mai există riscul utilizării originii mărfurilor pentru a eluda restricțiile la import. Aceasta soluție nu pare compatibilă cu exigențele privind coerența legislației comunitare și necesitatea recunoscută de simplificare a acesteia. Trebuie, de asemenea, menționat că societățile comerciale sunt foarte preocupate de sarcina impusă de reglementările existente și precizează că certificarea originii implică costuri mai ridicate decât ar trebui să fie într-un sistem de reglementare eficient.În schimb, abrogarea regulamentului nr. 1541/98 ar contribui la ameliorarea mediului de reglementare pentru domeniul în cauză și la alinierea normelor privind importul de produse textile la cele pentru alte produse industriale, în cazul cărora nu este obligatorie prezentarea certificatelor de origine. În toate cazurile, originea se declară în documentul administrativ unic care trebuie prezentat pentru punerea în liberă circulație a mărfurilor.3. Elementele juridice ale propuneriiRezumatul acțiunii propuseSe propune abrogarea Regulamentului (CE) nr. 1541/98 al Consiliului și modificarea Regulamentului (CEE) nr. 3030/93 al Consiliului.Temeiul juridicArticolul 207 alineatul (2) din Tratatul privind funcționarea Uniunii Europene constituie temeiul juridic pentru această propunere.Principiul subsidiaritățiiPropunerea intră în sfera competenței exclusive a Uniunii. În consecință, principiul subsidiarității nu se aplică.Principiul proporționalitățiiPropunerea este conformă cu principiul proporționalității întrucât singura modalitate de abrogare a Regulamentului (CE) nr. 1541/98 al Consiliului și de modificare a Regulamentului (CEE) nr. 3030/93 al Consiliului este adoptarea unui regulament al Parlamentului European și al Consiliului.Propunerea nu implică nicio sarcină impusă autorităților vamale.Alegerea instrumentelorInstrumentul propus: regulament al Parlamentului European și al Consiliului.Alte instrumente nu ar fi adecvate din următorul motiv: propunerea are ca scop abrogarea unui regulament al Consiliului, prin urmare singura soluție este utilizarea unui regulament al Parlamentului European și al Consiliului.4. Implicațiile bugetarePropunerea nu prezintă nicio implicație pentru bugetul Uniunii întrucât nu implică nicio cheltuială suplimentară.5. Informații suplimentareSimplificarePropunerea prevede simplificarea legislației și reducerea sarcinilor administrative.Spațiul Economic EuropeanActul legislativ propus nu privește SEE.Intrarea în vigoareDin motive de consecvență juridică, abrogarea Regulamentului (CE) nr. 1541/98 al Consiliului trebuie să intre în vigoare odată cu modificările conexe aduse Regulamentului (CEE) nr. 3030/93.2010/0272 (COD)Propunere deREGULAMENT (UE) NR. AL PARLAMENTULUI EUROPEAN ȘI AL CONSILIULUIde abrogare a Regulamentului (CE) nr. 1541/98 al Consiliului privind dovezile de origine pentru anumite produse textile încadrate la secțiunea XI din Nomenclatura Combinată, puse în liberă circulație în cadrul Comunității, precum și condițiile de acceptare a acestor dovezi, și de modificare a Regulamentului (CEE) nr. 3030/93 al Consiliului privind regimul comun aplicabil importurilor unor produse textile originare din țări terțePARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 207 alineatul (2),având în vedere propunerea Comisiei Europene,după transmiterea proiectului de act legislativ către parlamentele naționale,în conformitate cu procedura legislativă ordinară ,întrucât:1.  Regulamentul (CE) nr. 1541/98 al Consiliului[1] stabilește normele privind dovezile de origine pentru anumite produse textile originare din țări terțe cu care Uniunea Europeană a încheiat acorduri, protocoale și alte înțelegeri bilaterale ori pentru produse textile pentru care Uniunea a introdus un sistem de supraveghere în vederea monitorizării tendințelor importurilor de produse sau pentru care Uniunea aplică măsuri speciale de salvgardare.2.  De la adoptarea Regulamentului (CE) nr. 1541/98, au avut loc o serie de schimbări majore. Numărul și impactul măsurilor aplicate de Uniunea Europeană importului produselor textile încadrate la secțiunea XI din Nomenclatura Combinată au scăzut treptat. Aceste măsuri sunt astăzi de natură reziduală, în ceea ce privește atât pozițiile incluse în Nomenclatura Combinată, cât și țările vizate.3.  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar prevede, la articolul 26, că autoritățile vamale pot solicita orice dovadă suplimentară privind originea.4.  În toate cazurile, caseta 34 din documentul administrativ unic, completată în conformitate cu notele explicative privind utilizarea documentului administrativ unic din anexa 37 la Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar[2], trebuie să conțină țara de origine a produselor importate. Indicația privind țara de origine face obiectul procedurilor uzuale de verificare, incluzând posibilitatea ca autoritățile vamale să solicite dovezi suplimentare în anumite cazuri, dacă este necesar.5.  Obligația de a furniza, în mod sistematic, dovezi suplimentare de origine pentru produsele textile vizate a devenit disproporționată în raport cu obiectivul acesteia de a suplimenta anumite măsuri privind importul, ele însele ieșite practic din uz și impune, astfel, sarcini inutile comercianților.6.  Având în vedere că produsele vizate pot fi importate fără restricții, precum și posibilitatea, menționată anterior, ca autoritățile vamale să solicite informații suplimentare, în special în cazurile în care există îndoieli privind importul, nu mai este necesară menținerea cerințelor administrative suplimentare stabilite de Regulamentul (CE) nr. 1541/98.7.  Prin urmare, Regulamentul (CE) nr. 1541/98 trebuie abrogat.8.  Regulamentul (CEE) nr. 3030/93[3] al Consiliului, care prevede că, în anumite cazuri, poate fi acceptată dovada de origine prezentată în conformitate cu regulamentul (CE) nr. 1541/98, trebuie modificat în consecință,ADOPTĂ PREZENTUL REGULAMENT:Articolul 1Regulamentul (CE) nr. 1541/98 se abrogă.Articolul 2La articolul 1 alineatul (6) din Regulamentul (CEE) nr. 3030/93, a doua teză se elimină.Articolul 3Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreședintele Președintele[pic][pic][pic] [1] JO L 202, 18.7.1998, p. 11.[2] JO L 253, 11.10.1993, p. 1.[3] JO L 275, 8.11.1993, p. 1.